**НАРОДНО ЧИТАЛИЩЕ”ПРОБУДА-1932”**

9261 с.Цонево E-mail:chitalishte\_probuda1932@abv.bg

ул”.Хр.Трендафилов” №47 булстат: 000085367

до Г-н Георги Георгиев

Кмет на общ.Дългопол

Във връзка с чл.26,ал.2 от Закона за народните читалища Ви представяме

ОТЧЕТ

За осъществените читалищни и библиотечни дейности,постъпилите приходи от бюджета и направените разходи за 2021 година,приет на общо събрание на членовете на читалището,имащи право на глас,проведено на 21.03.2022 година.

 В една трудна година,нестабилността в условията на пандемия се отразиха и в дейността на Народно читалище”Пробуда-1932”,с.Цонево.То се отчита по изпълнението на задачите от основните насоки за развитие на читалищната дейност и културен календар за 2021 година.Безспорно една от засегнатите сфери беше културната дейност,която естествено е свързана с публични изяви и пряк контакт с хората.Читалищния екип и самодейците вложиха всички усилия да се адаптират към новите условия на работа.Въпреки,че много от планираните събития отпаднаха,нашия стремеж беше да направим възможното,за да поддържаме пламъка на духовността в местната общност.

Административно-ремонтна дейност:

Приключихме с ремонта на двете стаи на втория етаж,които ще се използват и от двете читалища за събрания и репетиции на групите.

Социално-образователна и информационна дейност:

Библиотеката ни е оборудвана с пет броя компютърни работни места,по програма”Глобални библиотеки”.Интернета ни е безплатен за всички ползватели на библиотеката.Тук с помощта на библиотекарката те проверяват своите битови сметки,здравен статус и други.Извършваме и копирни услуги.

Библиотечна дейност:

Библиотечната дейност е формата чрез която читалището реализира задачата си за разширяване и обогатяване на знанията и интереса към наука,изкуство и култура у местното население.Бъдещето на библиотеката е да прилага нови технологии,да разнообразява фонда с литература,която да задоволява потребителския интерес и да насърчава четенето със специално внимание към децата.В момента библиотеката разполага с 11334 тома библиотечни единици от всички отрасли на знанието.През 2021 година е обогатила фонда си с 85 тома библиотечни единици на стойност 1249.53 лева по проект на Министерството на културата”Българските библиотеки-съвременни центрове за четене и информираност”2021 и 591 тома библиотечни единици дарени от родолюбиви българи.

Основна наша задача си остава търсенето на подходящи форми за привличане на повече читатели в библиотеката.През цялата година работихме с най-малките читатели,като ги запознавахме с изискванията,условията и начина за ползване на необходимата литература в библиотеката.

И през 2021 година продължихме традицията за разнос на книги по домовете на възрастни хора и на такива в неравностойно положение.

С изложби и витрини подредени във фоайето на читалището бяха отбелязани Националния празник на България,деня на народните будители,годишнини на писатели и други.

Любителско-художествено творчество за деца и възрастни:

Важно място в развитието на читалищната дейност през годината заемаше любителското художествено творчество за деца и възрастни.В читалището се пресъздават красотата и традициите на местния и национален фолклор,както и фолклора на различните етноси.Групата ни за обработен фолклор е едно богатство за читалището.Те представят селото ни по събори и фестивал,като винаги завоюват призови места,дипломи,грамоти,плакета.Песните,които изпълняват са от всички фолклорни области.От месец септември в читалището се сформира група от 15 момичета от ОУ”Христо Ботев”с ръководител Тюркян Рюстем,които заучаваха български,турски и ромски фолклорни танци.За голямо наше съжаление и двете групи не можаха да покажат на сцена своите умения в заложените в програмата мероприятия.В нашето село са запазени и битуват народните традиции и обичаи.Началото на годината започваме с един от най-женските празници Бабин ден-празник свързан с хората даряващи живот,продължаваме с деня на самодееца,Баба Марта,международния ден на жената,събора и храмовия празник на селото,коледните и новогодишни празници.

За деня на народните будители проведохме разговор-среща с деца от първи и втори клас с пенсионирана начална учителка.Тя запозна децата с имената и делото на някои от будителите,работили за съхраняването на българщината.Нека не забравяме,че българщината се крепи на трите стълба-училище,читалище и православна църква,тоест-образованието,културата и вярата.

В заключение искам да кажа,че Народно читалище”Пробуда-1932”,с.Цонево и днес е ревностен пазител на традициите и обичаите на селото-културен център за млади и стари жители,които желаят да подпомагат културния живот във всичките му измерения.